Hanoi

Hanoi (vietnamäsisch: Hà Nội, Hán tự: 河內, hoasd: Stod innahoi da Fliss) is d Haptstod vo Vietnam. 2008, no da Neigliedarung vo de Vowoidungsgrenzn san unta andam de Browinz Hà Tây za Hanoi kema gwen und etz hod de Stod 6.448.837 Eiwona.

 Gschicht 

Hanoi is de ejdasde Haptstod z Sidostasien, d Grindung gäd afs Joo 1010, ois Zitadejn Thang Long zruck.

Omoi wida is Hanoi im Laaf da Joohundate aobat und umgnennd gwen. Und a Haptstod is aned owei gwen. In da Ho-Dünastie (1400–1407) hods Đông Đô (esdliche Haptstod), ba da Bsezung vo da kinäsischn Ming-Dünastie hods Đông Quan (estlichs Tor) koassn kod und de Le-Kenig homs Anno 1430 af Đông Kinh (esdliche Haptstod) dafd. Da Nam is no im 17. Joohundat, ois de Nidaländische Ostindien-Kompanie duat aa Nidalossung eigrichd kod hod, ois Tonking (Tonkin) ins eiropäische Schrifdtum kuma gwen.

In da Zeid da Nguyen-Dünastie (1802–1945) is Huế d Haptstod gwen, Hanoi is owa weidahie s adminisdratife Zendrum im Noadn blim gwen.

Wei da Drach ois Sümboi vo da kaisalichn Macht grod in da Haptstod Huế bleim hod deafa, is de Stod 1831 zan lezdn Moi, af Hà Nội (Hán Nôm: 河内) – de „Stod innahoi da Fliss“, umdafd woan, wos nix weida wira geografische Log bedeid.

1873 hom d Franzosn Hanoi aobat kod und vo 1883 bis 1945 is de Stod a Vowoidungszändrum vo da Koloni Franzesisch - Indochina gwen. Se hom Strossn, Opa, Kiachan und effadliche Heisa dabaud kod, owara an haffa ogrissn, wia Kaisabaläst und Zitadejn.

Vo 1940 bis 1945 is Hanoi und da gräßde Tei vo Franzesisch-Indochina vo de Japana bsezt gwen. Am 2. Septemba 1945 hod da Ho Chi Minh z Hanoi de Demogratische Republik Vietnam (Noadvietnam) ausgruafa kod. Ab 6. Jenna 1946, is Hanoi wida Haptstod gwen.

Vo 1946 bis 1954 im Indochinagriag, is in da Stod hefde zwischn Franzosn und de Việt Minh kämbfd woan. Im Vietnamgriag homd Amerikana de Stod vo 1966 bis 1972 bombadiad und za 25 Brozent zaschdead kod.

Seit da Widavoeinigung vo 1976 is Hanoi d Haptstod vo ganz Vietnam.

 Literatua 
 Georges Boudarel, Van Ky Nguyen: Hanoi 1936–1996. Édition Autrement, Paris 1997, ISBN 2-86260-719-3.
 Georges Boudarel, Van Ky Nguyen, Claire Duiker: Hanoi. City of the rising dragon. Rowan & Littlefield, Lanham, Md. 2002, ISBN 0-7425-1655-5.
 Joerg Knieling, Leitbilder nachhaltiger Raum- und Siedlungsentwicklung in Großstadtregionen: Hanoi, in: Hans-Heinrich Bass, Christine Biehler und Ly Huy Tuan (Herausgeber): Auf dem Weg zu nachhaltigen städtischen Transportsystemen. Rainer Hampp Verlag, München und Mering 2011, ISBN 978-3-86618-639-2, S. 128–149.
 William S. Logan: Hanoi – Biography of a City. University of Washington Press, Seattle, WA 2000, ISBN 0-86840-443-8.
 Mary McCarthy: Hanoi 1968. (Hanoi). Droemer Knaur, München 1968.
 Philippe Papin: Histoire d'Hanoi (fr.). Fayard, Paris 2001, ISBN 2-213-60671-4.
 Heinz Schütte: Hanoi, eine nachsozialistische Moderne''. regiospectra Verlag, Berlin 2010, ISBN 978-3-940132-23-9.

 Im Netz 

 Offizielle Website Hanois
 Gesichter einer Stadt: Mit Herrn Duong durch Hanoi – Reportage (Augsburger Allgemeine)
 Eine Stadt auf zwei Rädern – Reisebericht (welt.de)
 Hanoi bei goruma

 Beleg 

Kategorie:Ort in Vietnam
Kategorie:Millionenstadt
Kategorie:Vietnamgriag